google/wiki40b huggingface dataset:
Vestmanna

Geografi

Vestmanna ligger på vestkysten av Streymoy og har en havn som betraktes som en av Færøyenes beste naturlige havner. Stedet er omringet av Hægstafjall (296 moh.), Økslin (317 moh.), Loysingafjall (639 moh.) og Moskurfjall (624 moh.).  Den lille elven Gjógvará, som i dag er delvis lagt i rør, har sitt utløp ved Vestmanna. Siden 1950-tallet har det vært produksjon av vannkraft fra Gjógvará i de fire demningene ovenfor byen. Dette utgjør til sammen Færøyenes største vannkraftverk.
Mange turister kommer til Vestmanna for å betrakte de gigantiske fuglefjellene i nord, Vestmannabjørgini. Den beste tiden er juni og juli, da millioner av sjøfugler befolker Færøyene. I tillegg til klippene er det flere naturlige grotter langs kysten. Disse kan man besøke når bølgeforholdene tillater det. Det er også mulig å dra med båt til Slættanes.
Fra Vestmanna går det en historisk vandrerute over fjellet til Saksun. Denne ruten er på ca. 18 km, regnes som krevende, og bør forberedes grundig.
Primera División 1995–1996

Primera División 1995-96 var den 65. sesongen i spansk fotball siden ligaen ble innført. Sesongen ble innledet 9. september 1995 og avsluttet 26. mai 1996. Juan Antonio Pizzi fra CD Tenerife ble toppscorer med 31 ligamål. Atlético Madrid vant sin 9. ligatittel denne sesongen.

Vinnerlag

Spillere fra Atlético Madrid med minst 10 ligakamper:Leonardo Ángel Biagini, José Luis Caminero, Delfí Geli, José Molina, Juan Manuel López, Juan Carlos Gómez, Kiko, Milinko Pantić, Luboslav Penev, Pirri Mori, Roberto, Santi Denia, Diego Simeone, Roberto Solozábal, Tómas, Toni Muñoz, Juan Vizcaino
Trener: Radomir Antić
Amouage

Amouage er et parfymehus i Oman. Det ble etablert i 1983 av SABCO Group. Selskapet selger kostbare parfymeprodukter, blant annet basert på virak.
Skiskyting under Vinter-OL 2010 – Normaldistanse menn

Konkurranseregler

Konkurransen avvikles som intervallstart. Utøverne skyter fire serier à 5 skudd, og skytingene kommer i rekkefølgen liggende, stående, liggende og stående. For hver bom får deltakeren ett minutt lagt til langrennstiden.
Coelocorynus milishai

Utseende

En nokså stor og bred, nokså blank, mørkt brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader. Arten er den største i slekten.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten er kjent fra Etiopia.
Dorotea kommune

Administrativ historikk

Kommunene Vilhelmina, Åsele og Dorotea vurderte i 2006 en sammenslåing til én stor kommune. I februar 2007 ble det klart at det ikke kom til å bli dannet noen storkommune.
Pelargoderus

Utseende

Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske nematoder.

Utbredelse

Gruppen er utbredt i Sørøst-Asia.
Samolethrius

Utseende

Store, kraftige, rødbrune trebukker. Kjevene er noe forstørrede. Antennene er tynne og omtrent halvparten så lange som kroppen. Fasettøynene er nokså store. Pronotum er trapesformet med noe framstikkende bakhjørner, sagtakket ytterside. Dekkvingene er nesten parallellsidige, litt tilsmalnende bak, med læraktig overflate og noe avrundede "skuldre".

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er kjent fra New Zealand, Fiji og Samoa.
Grön eld

Historie

Boligbyggeforeningen HSBs sjef Sven Wallander bestilte kunstverket etter å ha sett Lindstrands Prisma i Norrköping. HSBs kunstfond betalte skulpturen og Umeå by betalte for fundamentet. Da skulpturen ble oppført, ble samtidig Järnvägstorget gjort om med en firefelts gjennomfartsveg.
Kunstverket eies idag av Umeå kommune. Under ombyggingen av Järnvägstorget, som skal være ferdig 2013/2014, er det planlagt å legge svarte granittheller rundt Grön eld. Lennart Johansson, som arbeidet med Grön eld i 1970 fortalte i desember 2013 at han hadde montert et bilde av Mao Zedong i en av flammene under arbeidet.

Konstruksjon

Grön eld består av tre vridde glassøyler som kan minne om flammer og som smalner av i toppen. Glassøylene er bygd opp av tre tusen 9 millimeter tykke glasskiver fra Emmaboda glasverk som er limt med et epoksylim for å klare miljøet i friluft. Skulpturen veier 45 tonn og står på en tung betongsokkel fundamentert på pæler i grunnen.
San Fernando del Valle de Catamarca

San Fernando del Valle de Catamarca er hovedstad i provinsen Catamarca i Argentina. Byen kalles i dagligtale bare for Catamarca. Byen har en befolkning på om lag 133 000 (1991). Jordbruk er den viktigste næringsgrenen for Catamarca.
Stalins kyr

Handling

I boken følges tre kvinner: Sofia, Katariina og Anna – mormor, mor og datter. Den unge Anna vokser opp i det sentrale Finland og lærer tidlig var moren å benekte sin estiske bakgrunn, da den ressurssterke moren Katariina vil skjerme datteren mot prostitusjonsstempelet estiske kvinner har fått i Finland.
Familiens estiske fortellinger lever videre, og handler om brutalitet, svik, nød under andre verdenskrig, Sibirs fangeleire og sovjettidens varemangel og overvåkningssamfunn, I tillegg tematiserer Oksanen også spiseforstyrrelse og skjønnhetsdyrkelse blant unge jenter. I all hemmelighet utvikler Anna en ytterliggående spiseforstyrrelse, samtidig som hun tror hun har full kontroll.
Vestfold Fotballkrets

Historikk

6. august 1905 ble Vestfold Fotballkrets konstituert, som den andre kretsordning i landet. En av årsakene til at kretssystemet oppsto, var et vedtak på Norges Fotballforbunds ting i april 1905 som sa at bare én klubb fra hvert distrikt (krets) kunne delta i Norgesmesterskapet. Denne regelen gjaldt fram til 1917 da det ble innført åpne mesterskap. Fra starten av bestod Vestfold Fotballkrets av fotballag fra Drammen til Skien. 12. mai 1907 ble imidlertid Vestfold Fotballkrets skilt ut som egen krets og bestod av lag fra Tønsberg og nordover, mens Sandefjord og sørover ble samlet i Grenland Fotballkrets. I 1920 ble kretsordningen endret til å følge fylkesgrensene. I dag er kretsinndelingen av praktiske årsaker inndelt slik at Sande og Svelvik hører under Buskerud Fotballkrets, og Hvittingfoss er med i Vestfold krets. Det er 19 fotballkretser i Norge med Norges Fotballforbund (NFF) som øverste instans.
Under andre verdenskrig var det ingen aktivitet i Vestfold Fotballkrets da styret stoppet sin virksomhet. I 1941 ble fotballkretsen tvunget til å overlevere arkivet og sine verdier til okkupasjonsmakten ved Departement for arbeidstjeneste og idrett. Samtidig ble daværende styreleder sendt til Tyskland i arbeidsleir. Ved frigjøringen i mai 1945 startet fotballkretsen virksomheten umiddelbart.

Organisasjonen

Administrativt er NFF Vestfold underlagt et styre valgt av årsmøtet, kalt kretsting. Drift er tillagt daglig leder. Opprinnelig var det styreleder som drev fotballkretsen. I 1938 ble det ansatt en daglig leder på deltid. Ordningen ble revidert i 1977 da det ble opprettet en hel stilling til administrativ ledelse. Administrasjonen holder i dag til i Sandefjord etter først å ha vært lokalisert i Tønsberg. 
Økonomisk er NFF Vestfold finansiert via medlemskontingent fra klubbene og som avgifter i form av serie- og påmeldingsgebyrer. I tillegg mottar fotballkretsen overføringer fra Norges Fotballforbund og har egeninntekt fra kurs, talentutvikling, arrangementer, salg og  sponsorinntekter.
NFF Vestfold er et administrerende og koordinerende ledd for all fotballaktivitet i Vestfold. I dag drives det også utstrakt kurs- og utviklingsarbeid i fotballkretsens regi, rettet mot klubbene. Fra 1980-tallet ble også jente- og kvinnefotball en del av fotballkretsens ansvarsområde, og i dag er det tilbud til alle aldre uavhengig av kjønn.
Europavei 18 (Telemark)

Kommuner og knutepunkter

Fortsetter som europavei 18 (Aust-Agder)
Holt landbruksskole

Holt landbruksskole var tidligere en videregående skole i Holt i Tvedestrand, med landbruk og skogbruk som hovedområder. Nå er skolen en del av Tvedestrand og Åmli videregående skole, etter at landbruksskolen og Tvedestrand videregående skole ble slått sammen i 2004, og Åmli videregående skole ble innlemmet i 2011.

Historikk

Landbruksskolen kan skrive sin forhistorie tilbake til 1847, men det er 1907 som regnes som skolens første år. I 1847 ble den første landbruksskolen i Aust-Agder (da Nedenes Amt) startet opp på Næs Verk, hvor den var til 1853. Da ble den flyttet til Øvre Åkhus i Bygland, men allerede i 1857 ble skolen lagt ned på grunn av få søkere. 
I 1896 ble tre landbruksskoler startet opp igjen i amtet: En på Langtveit i Holt som ble lagt ned etter fem år, en på Bjørnetrø i Fjære, og en på Langerak i Bygland. 
I 1907 la landbruksskolen på Bjørnetrø ned, og en ny ble startet opp i Holt. Da hadde amtstinget sørget for innkjøp av mesteparten av Holt prestegård samt noe mer land. Tidligere hadde skolene blitt drevet på leide gårder.
14. oktober 1907 startet landbruksskolen, med 20 elever, og 10 dager senere ble det holdt en innvielsesfest. Det første kurset ved skolen var et jordbrukskurs på 1,5 år.

Skolestyrer

Første skolestyrer på landbruksskolen var Martin O. Kringlebotten (1870-1944), som også hadde vært styrer på de tidligere landbruksskolene på Langtveit (1896-1902) og Bjørnetrø (1905-1907). Han fortsatte som skolestyrer på Holt landbruksskole frem til han gikk av med pensjon i 1936. Etter hans død ble det reist en minnestein til hans ære på skolens område.

Skolebygninger

Da skolen startet i 1907 var en ny skolebygning nettopp ferdigstilt. Året etter kom det en uthusbygning til, som i 1913 brant ned og ble erstattet med et nytt og større uthus. I 1923 sto en ny undervisningsbygning ferdig, et bygg som fortsatt er i bruk. I løpet av årene etter har det skjedd en rekke endringer og moderniseringer, og i 1962/63 ble skolebygningen fra 1907 revet for å gi plass til en ny kontorbygning.

Undervisning

Skolen har tilbudt kurs og undervisning i jordbruk, hage- og smånæring, husdyrhold, håndverk, skogbruk, agronomkurs, forkurs til NLH, gymnasfag, mm.

Arkivet

Arkivmateriale etter Holt landbruksskole befinner seg på Kuben i Arendal. 
Arkivet strekker seg fra 1897 til 2016.
Ioan Timuș

Biografi

I 1917 la han ut på en reise til Tokyo (Japan). Mens han reiste med den transsibiriske jernbanen mot Vladivostok brøt oktoberrevolusjonen ut. Han ble fraranet alle sine penger, men klarte å komme frem til Vladivostok. Der fordørget han seg ved å gi pianotimer og ved å spille piano i kinolokaler og restauranter.
Etter å ha spart nok penger, reiste han videre til Tokyo, der han ble musikklærer ved den private katolske pikeskolen Sacré Coeur («Seishin joshi gakuin»). 
I 1922 reiste han tilbake til Romania via Kina, Korea, India, Egypt, en reise han holdt mange foredrag om i de følgende årene, både i Romania og i andre europeiske land, der han var utsendt som korrespondent. Han bidro med artikler i førkrigsavisene Adevărul, Rampa, Dimineața, og etter 1945 i Studia et Acta Orientalia, Secolul 20 osv.
For Caracterele civilizației japoneze («Den japanske sivilisasjonens særpreg») ble han belønnet med Kokusai Bunka Shinkōkais internasjonale premie (1942) og for Japonia de ieri și de azi («Japan, i går og i dag») fikk han Det rumenske akademis «Năsturel»-premie (1943). 
Han skrev også to teaterstykker, komponerte en symfoni, oversatte japanske eventyr, og begynte på en rumensk-japansk ordbok. 
I 1927-1928 regisserte han filmen Maiorul Mura («Major Mura»). 
Han var medlem av den rumenske Orientalistikkforening, og underviste i japansk på Folkeuniversitetet (1966–1969).
NM i svømming langbane 1984

NM i svømming langbane 1984 ble arrangert på Hamar 12.-15. juli 1984.
Williams Formel 1-resultater

Tabellene under viser fullstendige og detaljerte resultater i Formel 1-mesterskapet for Williams siden 1977.
Ekholt

Hageby

I gjenreisningstiden etter andre verdenskrig var det stor boligmangel i Norge. Det ble oppgangstider for industrien i Østfold, og bedriftene søkte etter arbeidskraft utenfor fylket. De tilreisende industriarbeiderne og deres familier trengte boliger. På Ekholt ble det på begynnelsen av 1960-tallet anlagt et boligfelt etter modell av den såkalte «hagebyen».

Halden Arbeiderblad beskrev i 1962 den nye hagebyen slik:
„Sin nye tilværelse i Moss deler denne familien med mange andre, som for en stor del kom fra Møre og Trøndelag. Like før jul flyttet i alt 11 familier, vesentlig fra disse landsdeler, inn i A.S. Moss Glasværks nye boliger på Ekholtfeltet. Dette er første etappe av et byggeprosjekt på i alt 18 firemanns-boliger, hvorav bedriften har engasjert seg i 45 leiligheter for å skaffe hus til arbeidere den henter fra landsdeler med overskudd av arbeidskraft. Ikke bare i Moss, men i hele Østfold, er det mangel på arbeidskraft til industrien, og derfor har man funnet å ville ordne seg på denne måten.
(---) Boligfeltet er organisert som et borettslag, og hver enkelt står som eier av sin leilighet. Bedriften har imidlertid ordnet med finansieringen og ydet betydelig nedskrivningsbidrag. Ekholt ligger i landlige omgivelser. Her er bondegårder og skog, en deilig innsjø og ikke langt til Oslofjorden heller, så det er ideelt på alle måter både til hverdag og ferie. Det er 10-12 minutters sykkeltur til fabrikken, og gode kommunikasjoner for dem som eventuelt ikke ønsker seg den daglige mosjon på sykkel. (---) En ny barneskole er bygd like i nærheten av Ekholt, og om  ikke lenge skal Rygge kommune også bygge en ungdomsskole i dette strøket.”
I dag (2017) bærer en gatestrekning på Ekholt navnet Ekholt Hageby.
Gilla Brigte av Galloway

Gilla Brigte mac Fergusa av Galloway (født i Carrick i Ayrshire, død 1. januar 1185 samme sted), også kjent som Gillebrigte, Gille Brighde, Gilbridge, Gilbride, etc, og mest kjent i franske kilder som Gilbert, var en hersker av Galloway (fra år 1161 med Uchtred, fra 1174 alene og fram til 1185). Gilla Brigte var den ene av de to sønnene til den store Fergus, han som grunnla «kongedømmet» Galloway.

Ettermæle

Gilla Brigtes regjeringstid er karakterisert av en stor fiendtlighet mot de skotske kongene. I motsetning til sin bror Uchtred var han ikke vennlig innstilt til normannerne. Han holdt gæliske følgesvenner. Denne politikken gjorde ham populær i området, men fremmedgjorde ham overfor sin fransk-gæliske overherre, kong Máel Coluim IV (Malcolm) og deretter kong Vilhelm I. Den sistnevnte kongen kultiverte lojaliteten til Uchtreds sønn Lochlann (Roland), og benyttet seg av ham som et kort i spillet for overherredømme over Galloway. På 1180-tallet var konfliktnivået mellom Gilla Brigte og den skotske kongen spent da det er kjent at Gilla Brigte gjorde flere herjingstokter over på skotsk-kontrollerte områder i østlige Galloway. Da Gilla Brigte døde i 1185 var han involvert i en krig med Vilhelm.
Gilla Brigtes betimelige død da Donnchad fortsatt var i kong Henriks bevaring gjorde det enkelt for Vilhelm å installere hans nevø Lochlann som Gilla Brigtes etterfølger.
Domitia

Utseende

Middelsstore, svarte eller brune trebukker. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte, rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sentral- og Vest-Afrika.
VM i fotball 2018 – Gruppe G

Gruppe G i VM i fotball 2018 består av Belgia, England, Panama og Tunisia. Kampene i denne gruppa spilles mellom 18. og 28. juni.
Best in Brazil

Best in Brazil er et samlealbum med a-ha, utgitt i 1991.
Nimr Baqr al-Nimr

Bakgrunn

Nimr Baqr al-Nimr studerte i om lag ti år i Teheran og studerte også i Syria. Han fulgte til å begynne med storayatollah Mohammad Hussaini Shirazi, og så fra om lag 2009 storayatollah Mohammad Taqi al-Modarresi.
Fra om lag 2008 hadde han markert seg som uavhengig av de to politiske hovedgrupperingene blant sjiaene i Saudi-Arabias østprovins; islahiyyah (shiraziene) og hezbollah al-Hejaz (Saudi Hezbollah).
Han var kritisk til det saudiske regime ved Huset Saud, kritiserte diskriminering mot den sjiittiske minoritet som han mente var berøvet like borgerrettigheter, og ville blant annet ha frie valg i landet. I 2009 kritiserte han de saudiske myndigheter for at de etter hans mening ikke respekterte de menneskerettighetene. En arrestordre ble utstedt. I oktober 2011 kom det til et voldsomst sammenstøt mellom saidisk politi og medlemmer av sjiaminoriteten øst i landet, og minst 14 mennesker mistet livet.

Fengsling, henrettelse

Den 8. juli 2012 ble han skutt av politi i benet og arrestert. Bilder med al-Nimr liggende på et bilbaksete med en blodflekket hvit duk over seg, fikk stor spredning. Arrestasjonen førte til nye demonstrasjoner, og under dem ble minst to demonstranter skutt.
I november 2014 ble al-Nimr dømt til døden av en spesialdomstol for å ha søkt utenlandsk innblanding i Saudi-Arabia, tatt til orde for opprør, og vært ulydig mot den muslimske øvrighet i havnebyen Qatif, den sjiittiske høyborg i landet. Det kom så mostridende meldinger i den arabiske presse om en benådning.
Han innledet en sultestreik i fengselet, som han forble i til den 2. januar 2016, da han ble henrettet.
Hans brorsønn, som ble arrestert samme dag som al-Nimr ble dødsdømt og som straks tvitret om dette, sitter (2016) også fengslet, etter å ha blitt dømt til døden ved korsfestelse.
Romanesca

Romanesca (ofte ble kalt Aria per cantar) er en melodisk-harmonisk satsmodell som var svært populær over hele Europa på 1500- og 1600-tallet. Modellen ble mye brukt i arier, instrumentale satser og variasjonsstykker.
Romanescaen er nært beslektet med passamezzo antico og folia. Romanesca-mønsteret karakteriseres av en fallende kvart etterfulgt av en trinnvist stigende linje, deretter et nytt kvart- eller kvintfall med enda en trinnvis stigning og så videre. Kjente eksempler er sangen Greensleeves, villancicoen Guardame las Vacas og ikke minst Pachelbels kanon som sannsynligvis er det mest kjente eksempel på variasjoner over en romanesca-bass.
Romanescaens opphav – italiensk eller spansk – er så langt ikke helt avklart.
Eie eiendomsmegling

Om kjeden

Eie eiendomsmegling er Norges største uavhengige meglerkjeden i som ikke er bankeid. Den har over 40 kontorer spredt utover landet. Kjeden har rundt 220 ansatte. Eie eiendomsmegling var bransjens vekstvinner i 2011 og 2012. Mange av avdelingene har vært andre eiendomsmeglerfirmaer før og har gått inn i en franchiseavtale med Eie eiendomsmegling.
Palomar Observatory

Palomar Observatory er et privateiet observatorium som ligger i San Diego County i California, 140 km sørøst for Pasadenas Mount Wilson Observatory, i fjellkjeden Palomar Mountain Range. Observatoriet ligger cirka 1700 meter over havet og er eiet og drevet av California Institute of Technology. Forskningstiden blir gitt til Caltech og dens samarbeidspartnere som inkluderer Jet Propulsion Laboratory og Cornell University.
Møkkakjeller

Møkkakjelleren, møkk-kjeller, fraukjeller eller gjødselkjeller, er en integrert del av driftsbygningen på gårder med husdyrhold.

Historikk

Fra gammelt var kjelleren bygd slik at en kunne sope møkk via møkkarenna i fjøset (båsfjøs) og rett ned gjennom ei luke i gulvet. Luka ble forsøkt holdt så tett som mulig, men lukt av forråtnelsesgasser og ammoniakk var en velkjent del av livet på landet. Utedoen var gjerne koplet på ved at den var plassert med direkte nedfall til møkkakjelleren.
Møkkakjelleren ble tømt ved hjelp av møkkakjerre og møkkagreip som en del av våronna. Det kaltes for å spre hevd (hebd) eller møkkaspredning. En måtte passe på ikke å puste inn for mye av gassen. Dødsfall av gassforgiftning forekom, men mer vanlig var såre øyne og andre irriterte slimhinner. 
Moderne spreing av møkk som gjødsel foretas ofte som gylling. Dette innebærer å blande ut møkken i vann, pumpe denne blandingen på en tank som kan trekkes av traktor og sprute blandingen fra tanken, ut over bondens åkre og enger. Denne gjøres først på vårparten og gjentas så gjerne utover sommeren. Gylling er en effektiv arbeidsmåte, men gir mye større luktplager for naboer enn spredning av fast møkk. Avrenning av gylle til nærliggende vassdrag er også et problem. Det siste kan bli spesielt ille hvis gyllingen foretas mens det fremdeles er tele i jorden.
Se også Gjødselspreder

Gassforgiftning fra gjødselkjellere

På 1980-tallet var gassforgiftning i gjødselkjellere og tårnsiloer den klart vanligste dødsårsaken ved ulykker i landbruket Gjennom nytt teknisk utstyr og informasjonsarbeid bedret dette seg på 90-tallet.

Gasstyper og helsefare

Gjødselgass består av flere gasser, der CO₂, metan, ammoniakk og hydrogensulfid er de vanligste. Av disse utgjør hydrogensulfid den største helsefaren. Denne kan gi skader på nervesystemet og være dødelig ved store konsentrasjoner. Ammoniakk gir irriterte slimhinner og lungeskader samtidig som den forsterker effekten av hydrogensulfid. CO₂ kan gi kvelning mens metan er svært brannfarlig. Hydrogensulfid lukter vondt, men vær oppmerksom på at store konsentrasjoner kan lamme luktesansen.
Kennelklubb

Internasjonalt samarbeid

Fédération Cynologique Internationale (FCI) organiserer cirka 80 nasjonale kennelklubber rundt om i hele verden. FCI er imidlertid ikke i seg selv et stambokregister, men snarere et organ der nasjonale stambokregistre blir enige om felles retningslinjer eller et slags minste felles multiplum. Et annet eksempel på slike organisasjoner er Nordisk Kennelunion (NKU), som organiserer de nasjonale kennelklubbene i Norden.
De nasjonale kennelklubbenes regler og retningslinjer kan allikevel variere, for eksempel med hensyn til hvilke hunderaser de anerkjenner. Internasjonalt anerkjente raser skal imidlertid ha samme rasestandard i alle land tilsluttet FCI.

Nasjonale kennelklubber

Det finnes nasjonale kennelklubber i nesten alle land, men ikke alle er tilsluttet en internasjonal organisasjon som FCI. I Norge er Norsk Kennel Klub (NKK) et eksempel på et nasjonalt stambokregister, som organiserer en rekke raseklubber og spesialklubber på nasjonalt nivå. NKK er som sådan tilsluttet FCI og etterlever FCIs felles regler og retningslinjer for hundeavl, hundeutstillinger og konkurranser. Alle de nasjonale kennelklubbene i Norden er tilsluttet både FCI og NKU.
Både The Kennel Club (KC) i Storbritannia og American Kennel Club (AKC) i USA er eksempler på store nasjonale kennelklubber som ikke er tilsluttet et overordnet organ. De har sine egne regler og retningslinjer, men organiserer raseklubber og spesialklubber på lik linje med andre nasjonale kennelklubber. KC fungerer som sådan som en overnasjonal kennelklubb for hele Storbritannia, mens AKC fungerer på samme måte for de føderale kennelklubbene i USA.

Lokale kennelklubber

Lokale kennelklubber kan være lokale hunderegistere eller avdelinger i en nasjonal kennelklubb. NKK har i så måte lokale avdelinger over hele Norge. I USA har hver stat gjerne sin egen nasjonale kennelklubb, som er tilsluttet AKC.